|  |  |  |
| --- | --- | --- |
| ZnakRZS | Република СрбијаРепублички завод за статистику |  |
| ISSN 0353-9555 |
| **САОПШТЕЊЕ** |  **РР10** |
| број 330 - год. LXVIII, 30.11.2018. |
| **Статистика националних рачуна** | СРБ330 РР10 301118 |
|  |

**Регионални бруто домаћи производ, 2015–2017.**

**– Ревидирани подаци –**

Републички завод за статистику објављује претходне резултате обрачуна регионалног бруто домаћег производа (БДП) за 2017. годину, као и ревидиране податке за период 2015–2016, усаглашене са резултатима ревизије националног БДП-а објављеним 1. октобра 2018. године.

Унапређења извора података и методологије обрачуна БДП-а, примењена у процесу ревизије годишњег националног БДП-а, такође су примењена у обрачунима, односно ревизији регионалног БДП-а.

У следећој етапи, ревизија серије регионалног БДП-а уназад до 2010. године (од када се публикују подаци о регионалном БДП-у) биће извршена до краја марта 2019. године.

У складу с новом динамиком објављивања националног БДП-а, коначна процена регионалног БДП-а биће публикована 30. новембра 2019, након објављивања коначне процене националног БДП-а (30. септембра 2019).

\* \* \*

Према прелиминарним резултатима обрачуна регионалног БДП-а за 2017. годину, вредност регионалног БДП-а и учешћа региона у вредности националног БДП-а износе: за Београдски регион 1 921 025 мил. РСД (40,4%), за Регион Војводине 1 261 004 мил. РСД (26,5%), за Регион Шумадије и Западне Србије 913 299 мил. РСД (19,2%) и за Регион Јужне и Источне Србије 655 938 мил. РСД (13,8%).

Регионални БДП по становнику и индекси нивоа (РС = 100) износе: за Београдски регион 1 139 хиљ. РСД (168,1), за Регион Војводине 674 хиљ. РСД (99,5), за Регион Шумадије и Западне Србије 470 хиљ. РСД (69,5) и за Регион Јужне и Источне Србије 431 хиљ. РСД (63,7).

Ради прегледности и боље упоредивости, резултати су приказани у две одвојене табеле: у првој табели за 2017. и 2016. годину, а у другој за 2016. и 2015. годину.

**1. Регионални бруто домаћи производ, 2016–2017, прелиминарни резултати**

|  |  |  |  |  |  |
| --- | --- | --- | --- | --- | --- |
| Територија | БДПу мил. РСД | Индекс | Учешће у %  | БДП по становнику у хиљ. РСД | БДП по становнику, индекс нивоаPC=100 |
| 2017 | 2016 | 2017/2016 | 2017 | 2016 | 2017 | 2016 | 2017 | 2016 |
|  |  |  |  |  |  |  |  |  |  |
| **РЕПУБЛИКА СРБИЈА** | **4 754 368** | **4 521 265** | **105,2** | **100,0** | **100,0** | **677** | **641** | **100,0** | **100,0** |
|  |  |  |  |  |  |  |  |  |  |
| Београдски регион | 1 921 025 | 1 815 932 | 105,8 | 40,4 | 40,2 | 1 139 | 1 078 | 168,1 | 168,3 |
| Регион Војводине | 1 261 004 | 1 207 191 | 104,5 | 26,5 | 26,7 | 674 | 642 | 99,5 | 100,2 |
| Регион Шумадије и Западне Србије | 913 299 | 878 656 | 103,9 | 19,2 | 19,4 | 470 | 449 | 69,5 | 70,1 |
| Регион Јужне и Источне Србије | 655 938 | 616 471 | 106,4 | 13,8 | 13,6 | 431 | 401 | 63,7 | 62,6 |
| Екстра регио1) | 3 102 | 3 014 | 102,9 | 0,1 | 0,1 | - | - | - | - |
| Регион Косовo и Метохија | … | … | … | … | … | … | … | … | … |

**2. Регионални бруто домаћи производ, 2015–2016, прелиминарни резултати**

|  |  |  |  |  |  |
| --- | --- | --- | --- | --- | --- |
| Територија | БДПу мил. РСД | Индекс | Учешће у % | БДП по становнику у хиљ. РСД | БДП по становнику, индекс нивоаPC=100 |
| 2016 | 2015 | 2016/2015 | 2016 | 2015 | 2016 | 2015 | 2016 | 2015 |
|  |  |  |  |  |  |  |  |  |  |
| **РЕПУБЛИКА СРБИЈА** | **4 521 265** | **4 312 038** | **104,9** | **100,0** | **100,0** | **641** | **608** | **100,0** | **100,0** |
|  |  |  |  |  |  |  |  |  |  |
| Београдски регион | 1 815 932 | 1 716 422 | 105,8 | 40,2 | 39,8 | 1 078 | 1 022 | 168,3 | 168,1 |
| Регион Војводине | 1 207 191 | 1 146 517 | 105,3 | 26,7 | 26,6 | 642 | 606 | 100,2 | 99,7 |
| Регион Шумадије и Западне Србије | 878 656 | 855 036 | 102,8 | 19,4 | 19,8 | 449 | 434 | 70,1 | 71,3 |
| Регион Јужне и Источне Србије | 616 471 | 591 012 | 104,3 | 13,6 | 13,7 | 401 | 381 | 62,6 | 62,7 |
| Екстра регио1) | 3 014 | 3 052 | 98,8 | 0,1 | 0,1 | - | - | - | - |
| Регион Косовo и Метохија | … | … | … | … | … | … | … | … | … |

 У складу са ESA 2010 и Евростатовом методологијом регионалних рачуна, као посебна статистичка територијална јединица приказује се „Екстра регио“, тј. екстратериторијалне јединице Републике Србије (ESA 2010, параграф 13.11). Реч је о дипломатским и конзуларним представништвима, амбасадама Републике Србије у иностранству и другим деловима економске територије Републике Србије изван њених територијалних граница. Обрачун бруто додате вредности за Екстра регио врши се на основу података Министарства спољних послова Републике Србије о запосленим грађанима Републике Србије у овим јединицама. Према ESA 2010 (параграф 13.44), за Екстра регио се не исказују подаци о БДП-у по глави становника и одговарајући индекси.

Методолошка објашњења у вези са обрачуном регионалног БДП-а налазе се на сајту Републичког завода за статистику у Радном документу „Регионални бруто домаћи производ“: <http://publikacije.stat.gov.rs/G2018/Pdf/G201810103.pdf>

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Контакт: dijana.bukilica@stat.gov.rs, тел.: 011 2412-922, локал 326

Издаје и штампа: Републички завод за статистику, 11 050 Београд, Милана Ракића 5
Tелефон: 011 2412-922 (централа) • Tелефакс: 011 2411-260 • www.stat.gov.rs
Одговара: др Миладин Ковачевић, директор
Tираж: 20 ● Периодика излажења: годишња